Legal Document

Category: 3

Text:
1. ΑΝΑΓΚ. ΝΟΜΟΣ υπ’ αριθ. 1270 της 7/14 Ιουν. 1938 (ΦΕΚ Α΄ 226) Περί Συστάσεως Βιοτεχνικής Εστίας. Ετροποποιήθη υπό του: α)Νόμ. 1113 της 10/23 Ιαν. 1944 (ΦΕΚ Α΄ 12) περί τροποπ. και συμπλ. του Νόμ. 1270/1938 Εν τω μεταξύ είχον εκδοθή β)Β.Δ. 11/26 Νοεμ. 1938 (ΦΕΚ Α΄446) περί τρόπου λειτουργίας του Δ. Συμβουλίου της Βιοτεχνικής Εστίας και διαχειρίσεως της περιουσίας αυτής. γ)Β.Δ. 12/21 Δεκ. 1939 (ΦΕΚ Α΄ 551) περί τρόπου ενισχύσεως των Βιοτεχνών υπό της Βιοτεχνικής Εστίας εν τω ενασκήσει του επαγγέλματός των, (όπου υπάρχει ορισμός του όρου Βιοτέχνης και ενδεικτική απαρίθμησις των εργαστηρίων ή καταστημάτων, άτινα θεωρούνται ως Βιοτεχνικά. Λόγω του ενδιαφέροντος τούτου περιεχομένου παραθέτομεν τα άρθρ. 2 και 3). Άρθρ.2.-Δια πάσας τας μετά της Βιοτεχνικής Εστίας σχέσεις, Βιοτέχναι θεωρούνται εκείνοι οίτινες διατηρούσιν επ’ ονόματί των Βιοτεχνικόν Εργαστήριον ή Κατάστημα. Ως Βιοτεχνικά δε εργαστήρια ή Καταστήματα λογίζονται εκείνα εις τα οποία δια την επεξεργασίαν πρώτης ύλης προς παραγωγήν αγαθών ή τον εξευγενισμόν και επισκευήν προϊόντων, πρωτεύουσαν θέσιν έχει η δια των χειρών εργασία και δεν γίνεται χρήσις συνολικής κινητηρίου μηχανικής δυνάμεως ανωτέρας των 12 πραγματικών ίππων, ως και εκείνα εις τα οποία δεν γίνεται μεν επεξεργασία πρώτης ύλης, απαιτείται όμως, δια την εις αυτά εργασίαν του επιχειρηματίου, τεχνική τούτου κατάρτισις. Η κατάρτισις δε αύτη και η ικανότης προς παραγωγήν ή επεξεργασίαν εν γένει, κτάται δια της πρακτικής κυρίως μαθητεύσεως και ασκήσεως. Η απ’ ευθείας υπό των Βιοτεχνών διάθεσις των προϊόντων του εργαστηρίου των εις την κατανάλωσιν δεν μεταβάλλει την ιδιότητά των ως Βιοτεχνών. Άρθρ.3.-1.Ως Βιοτέχναι, υπό τας προϋποθέσεις της διατάξεως του προηγουμένου άρθρου, θεωρούνται οι επ’ ονόματί των διατηρούντες εν των ενδεικτικώς αναφερομένων κατωτέρω Βιοτεχνικών Εργαστηρίων ή καταστημάτων ήτοι: α)Σιδηρουργείον, χαλκουργείον, ορειχαλκουργείον, χυτήριον ορειχάλκου, στοιχειοχυτήριον, μαχαιροποιείον, συρματουργείον, συρματοπλεκτήριον, τορνευτήριον, μηχανουργείον, καρφοβελονοποιείον, κλινοποιείον, ηλεκτρομηχανουργείον, κασσιτερωτήριον, κλειθροποιείον, λευκοσιδηρουργείον, οπλοδιορθωτήριον, ωρολογοποιείον, χρυσοχοείον, αργυροχοείον, εργαστήριον σωμιέδων, κατασκευής πυροτεχνημάτων, κατασκευής και επισκευής ηλεκτρικών ειδών, οργάνων, συσκευών και εγκαταστάσεων, επισκευής αεροθαλάμων (Βουλκανιζατέρ), επισκευής μουσικών οργάνων, επισκευής γραφομηχανών, κατασκευής σκαγίων, σωληναρίων και πρεσσαριστών ειδών, επιμεταλλώσεως εν γένει, επισκευής ζυγών και πλαστίγγων, κατασκευής και επισκευής ψυγείων, θερμαστρών και υδραυλικών εν γένει εγκαταστάσεων, κατασκευής πολυφώτων, εσμαλτωμένων τεχνουργημάτων, κατασκευής τεχνητών οδόντων. β)Εργαστήριον κατασκευής κομβίων, ειδών εκ κυταρινοειδούς, οστού, κέρατος, γαλαλίθου ή άλλων παρεμφερών ουσιών, κτενοποιείον. γ)Εργαστήριον μικράς υφαντουργίας ή ταπητουργίας, επεξεργασίας γιούτης και καννάβεως, καλτσοποιΐας, νηματουργίας, κορδονοποιΐας, κορδελοποιΐας, κατασκευής ταινιών, σειρητίων ή γαϊτανίων, κεντημάτων εν γένει, ραφής ανδρικών ή γυναικείων ενδυμάτων εν γένει, υποκαμίσων και εσωρρούχων, κατασκευής βαπτιστικών ειδών, τεχνητών ανθέων, γυναικείων και ανδρικών πίλων, εφαπλωματοποιΐας και ειδών Στρωμνής, κατασκευής κορσέδων, πλεκτών ειδών εν γένει, χρυσοποικιλτήριον, ταινιοπλεκτήριο. δ)Κουρείον, βαφείον, καθαριστήριον ενδυμάτων ή πίλων, πλυντήριον, σιδηρωτήριον, στιλβωτήριον. ε)Βυρσοδεψείον, δερματοβαφείον, δερματοσιδηρωτήριον, υποδηματοποιείον, σανδαλοποιείον, αρβυλοποιείον, ακροκαθαριστήριον, σκυτορραφείον, εργαστήριον κατεργασίας εντέρων, αίματος και γουνών, επεξεργασίας ακατεργάστων δερμάτων, κατασκευής ειδών ταξειδίου, κατασκευής εφιππίων και λοιπών ειδών σαγής. ς)Εργαστήριον παραγωγής και επεξεργασίας αιθερίων ελαίων, (αρωματοποιΐα, μυροποιΐα κλπ.), καλλυντικών ειδών, σαπωνοποιείον, κηροπλαστείον, εργαστήριον κατασκευής στιλβωτικών ουσιών, (Αντί των σελ. 32,41 (β)–32,46(α) Σελ. 32,41(γ) Τεύχος 681-Σελ.97 Κέντρο Βιοτεχνικής Ανάπτυξης 13.Α.β.1 κατοπτροποιΐας, επαργυρώσεως κρουστάλλων. ζ)Εργαστήριον κουφωματοποιΐας, επιπλοποιΐας, κορνιζοποιΐας, καθεκλοποιΐας, καλαθοπλεκτικής, ψαθίνων επίπλων, κατασκευής κιβωτίων συσκευασίας ή ταξειδίου, κατασκευής φερέτρων, στορεστικής γυψουργικής, κατασκευής αθυρμάτων, καλαθοδοποιΐας, κατασκευής και επισκευής ατράκτων, συσκευών και εργαλείων εν γένει κατεργασίας υφαντικών υλών, ξυλοτορνευτήριον, ψυκτροποιείον, εργαστήριον κατεργασίας φελλού, εργαστήριον κατασκευής και επισκευής βακτηρίων, ομβρελλών και των λαβών αυτών, πριονιστήριον καυσοξύλων, ναυπηγοξυλουργείον, σκευοστολιστήριον, εργαστήριον κατασκευής και επισκευής ειδών αλιείας, κωπών, βαρελίων και κάδων, καρροποιΐας και αμαξοποιΐας, κατασκευής και επισκευής αμαξωμάτων αυτοκινήτων. η)Εργαστήριον κατεργασίας μαρμάρου και πλακών μελίτης, κατασκευής μωσαϊκών πλακών, ειδών πορσελάνης, πλινθοποιείον, κεραμοποιείον, αγγειοπλαστείον, ασβεστοποιείον, γυψοποιείον, τριβείον εν γένει. θ)Αρτοποιείον, κουλουροποιείον, μακαρονοποιείον, μπισκοτοποιείον, χαλβαδοποιείον, οινοπνευματοποιείον, ποτοποιείον, αλαντοποιείον, ζαχαροπλαστείον, αλατοκαθαριστήριον, κρεοπωλείον, καφεκοπτείον, ελαιοτριβείον, εργαστήριον κατασκευής ζαχαρωδών και αμυλωδών προϊόντων, κατεργασίας κακάου και σοκολάτας, κατεργασίας λιπών και ελαίων, προϊόντων γάλακτος εν γένει, αεριούχων ποτών, κατασκευής ξηρών καρπών (παρασκευή στραγαλίων, φιστικίων κλπ.). ι)Τυπογραφείον, τσιγκογραφείον, λιθογραφείον, φωτογραφείον, βιβλιοδετείον, κυτιοποιείον και ειδών χαρτονίου, χαρτοσακουλοποιείον, καταστιχοποιείον, εργαστήριον σφραγιδοποιΐας, επιγραφοποιΐας και χαρακτικής. 2.Εκ των ανωτέρω εργαστηρίων τα εργαστήρια κατεργασίας ξύλου και μαρμάρου θεωρούνται ως Βιοτεχνικά, ανεξαρτήτως της συνολικής παρ’ αυτών χρησιμοποιουμένης κινητηρίου μηχανικής δυνάμεως εις ίππους.